Leoniidide radiant tõuseb vaatlusteks sobivale kõrgusele alles pärast kohalikku keskööd (hiljem lõunapoolkeral). Sel aastal valmistab probleeme ka kahanev kuu, mis 17.-18.novembri ööl just  Lõvi tähtkujus paikneb. Vaatlused võivad siiski toimuda, aga kui vähegi võimalik, tuleks vaateväli valida nii, et kuu sellesse ei jääks. Kui maksimum langeb orbiitide sõlmpunkti läbimise ajale (eelpool antud kellaaeg), siis on parimad vaatluskohad Euroopa, Aafrika ja Lähis-Ida. Aga kuna välistada ei saa ka teisi maksimumi aegu, siis peaks vaatlejad 16.novembri õhtust kuni 20.novembri hommikuni leoniide jälgima niipalju kui võimalik. Voolu vaatlemiseks sobivad kõik meetodid.